Զանգակատանը երկու զանգ էին փայլում։ Բաց դռնից շարքով դուրս էին գալիս կամավորները վանականների հագուստներով, վեղարները դեմքներին իջեցրած։ Մոտ քսան հոգի էին և շարժվում էին դեպի քարավանը։ Բազմաթիվ ոստիկաններ թաքնվում էին առաջին սայլերի հետևում։ Հանկարծ նրանք սկսեցին կրակել վանականների վրա։ Մի քանի հոգևորականներ վայր ընկան։ Մնացածները նահանջեցին դեպի վանքի դարպասը՝ բարձրացնելով հագուստի տակից հանած հրացանները։ Սակայն նրանք չէին համարձակվում կրակել, վախենալով դիպչել տեղահանվածներին։ Պարսպի վրա հրացաններ երևացին։ Այնտեղից կամավորներն ավելի լավ կարող էին նշան բռնել։ Նրանք սպանեցին բազմաթիվ ոստիկանների, որոնք շրջում էին սայլերը դրանց հետևում պատսպարվելու համար։ Վանականներր շենք մտան ու փակեցին դռան փեղկերը։ Նրանք պարսպի մոտ խոտի վրա մոտ տասներկու մարտիկ էին թողել։ Ընդհարումը երկու րոպեից էլ պակաս տևեց։